A Bizottság 2364/2000/EK rendelete
(2000. október 25.)
az elsőbbségi anyagoknak a 793/93/EGK tanácsi rendeletben előírt negyedik listájáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a létező anyagok kockázatainak értékeléséről és ellenőrzéséről szóló, 1993. március 23-i 793/93/EGK tanácsi rendeletre [1] és különösen annak 8. és 10. cikkére,
mivel:
(1) a 793/93/EGK rendelet célul tűzi ki a létező anyagok veszélyei értékelési és ellenőrzési rendszerének létrehozását, valamint előírja, hogy a létező anyagok kockázatértékelésének elvégzése érdekében szükség van arra, hogy meghatározzák azokat az elsőbbségi anyagokat, amelyekre figyelmet kell fordítani;
(2) következésképpen a 793/93/EGK rendelet 8. cikke előírja, hogy a Bizottság állítsa össze az elsőbbségi anyagok listáját, figyelembe véve a következőkben említett tényezőket;
(3) a 793/93/EGK rendelet 10. cikke előírja, hogy az elsőbbségi listákon található minden egyes anyag értékeléséért egy-egy tagállam lesz a felelős, a feladatoknak a tagállamok közötti igazságos megosztása biztosításával;
(4) az első, a második és a harmadik elsőbbségi listát az 1179/94/EK [2], a 2268/95/EK [3] és a 143/97/EK [4] bizottsági rendeletben fogadták el;
(5) e rendelet rendelkezései összhangban vannak a 793/93/EGK rendelet 15. cikke által létrehozott bizottság véleményével,
ELFOGADTA EZT A RENDELETET:
1. cikk
(1) A 793/93 (EGK) rendelet 8. cikkének (1) bekezdése szerinti elsőbbségi listát e rendelet melléklete állapítja meg.
(2) Az elsőbbségi listában szerepelnek az egyes anyagokért felelős tagállamok is.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. október 25-én.